e) 
BECKWITH] TEXT AND TRANSLATION 397 
I na waa e holo mai ana a pae, ku ana ka Makaula i ke awa, mai 
luna mai o Kaiwilahilahi, hahau iho la ka Makaula i ka puaa imua 
0 ke Alii, a pule aku Ja oia ma ka inoa o na Akua o Aiwohikupua, 
a ela kana pule. 
“KK Lanipipili, e Lanioaka, e Lanikahuliomealani, e Lono, e 
Hekilikaakaa, e Nakoloailani. E na Akua o kuu Alii, kuu milimili, 
kuu ihi kapu, ka mea nana e kalua keia mau iwi. Eia ka puaa, ka 
moa lawa, ka awa, he makana, he mohai, he kanaenae i ke Alii na 
ka oukou kauwa nei, e ike i ka oukou kauwa ia Hulumaniani homai 
he ola, i ola nui, i ola loa, a kau i ka puaneane, a kani koo, a 
palalauhala, a haumakaiola, amama, ua noa, lele wale aku la.” 
Ja manawa a ke Alii e hoolohe ana i ka pule a ka Makaula, ike 
mai la o Aiwohikupua, o kana Makaula keia, ua mokumokuahua 
ka manawa o ke Alii i ke aloha i kana kauwa, no ka mea, ua loihi 
ka manawa o ka nalo ana, aole no hoi i ikeia ka manawa i nalo ai. 
A pau ka pule ana a ua Makaula nei, kena koke ae ana o 
Aiwohikupua i kona Kuhina, “ E haawi na makana a ka Makaula 
na na Akua.” 
Lele koke aku la ka Makaula a hopu i na wawae o ke Alii, a kau 
iho la iluna o ka a—, a uwe iho la; a o Aiwohikupua hoi, apo aku 
la ma na poohiwi o kana kauwa, a uwe helu iho la. 
A pau ka uwe ana, ninau iho la ke Alii i kana kauwa, “ Heaha 
Ikxou mea 1 hiki mai ai a noho ianei; a pehea ka loihi o kou hele ana.” 
Hai aku la ke kauwa e like me ka kakou heluhelu ana ma na 
Mokuna mua. Ia manawa a ka Makaula i olelo aku aii ke Alii i na 
kumu a me na kuleana o kona hele ana, a pau ia. Alaila, na ka 
Makaula ka ninau hope ia Aiwohikupua; aka hoi, ma ka paewaewa 
.0 ka ke Alii olelo ana, me ka olelo aku, e huakai kaapuni kana. 
Walea iho la ke Alii me ka Makaula ia po a wanaao, hoo makaukau 
na waa, a holo aku la. 
Holo aku la lakou mai Laupahoehoe aku a hiki lakou i waho o 
Makahanaloa, nana aku la ua wahi kanaka nei (ka mea i kapaia 
he Kuhina), i ka pio mai a ke anuenue iuka o Paliuli. 
Olelo aku la oia i ke Alii, “E! auhea oe? E nana oe i kela 
anuenue e pio mai la, aia ilaila o Laieikawai, ka mea a kaua e kii nei, 
a malaila no kahii loaa ai ia’u.” 
Olelo aku la o Aiwohikupua, “Ke manao nei wau aole kela o 
Laieikawai, aole no nona kela anuenue, no ka mea, he mea mau no ia 
no na wahi ua a pau, he pio no ke anuenue. Nolaila, ke noi aku nei 
wau ia oe, e kali kaua a ike ia mai ka malie ana, a ikeia aku ka pio 
mai o ke anuenue iloko o ka manawa malie, alaila maopopo nona 
kela hoailona.” 
